31993R0183
L 022/58
JURNALUL OFÍCIAL AL UNIUNII EUROPENE
REGULAMENTUL (CEE) NR. 183/93 AL COMISIEI
din 29 ianuarie 1993
de modificare a Regulamentului (CEE) nr. 2568/91 privind caracteristicile uleiului de măsline și ale uleiului din resturi de măsline, precum și metodele de analiză relevante
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul 136/66/CEE al Consiliului din 22 septembrie 1966 privind organizarea comună a piețelor în sectorul uleiurilor și grăsimilor (1), astfel cum a fost modificat ultima dată prin Regulamentul (CEE) nr. 2046/92 (2), în special articolul 35a,
întrucât Regulamentul (CEE) nr. 2568/91 al Comisiei (3), astfel cum a fost modificat ultima dată prin Regulamentul (CEE) nr. 3288/92 (4), definește caracteristicile diferitelor tipuri de ulei de măsline și ulei din resturi de măsline, precum și metodele de analiză pentru acestea; întrucât Regulamentul (CEE) nr. 2568/91 modifică, de asemenea, și notele suplimentare 2, 3 și 4 la capitolul 15 din Nomenclatura Combinată stabilite în anexa I la Regulamentul (CEE) nr. 2568/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (5), astfel cum a fost modificat ultima dată prin Regulamentul (CEE) nr. 2505/92 al Comisiei (6);
întrucât, având în vedere experiența acumulată, în unele cazuri metodele de analiză trebuie adaptate sau definite mai precis; întrucât se pare că s-au strecurat erori în Regulamentul (CEE) nr. 2568/91;
întrucât, date fiind studiile în curs, ar trebui să se prelungească perioada în care statele membre pot folosi metode de analiză naționale, testate și valabile din punct de vedere științific;
întrucât, ca urmare a progreselor din domeniul cercetării, caracteristicile uleiului de măsline definit în Regulamentul (CEE) nr. 2568/91 ar trebui adaptate astfel încât să garanteze mai eficient puritatea produselor comercializate și să permită folosirea unor metode de analiză relevante;
întrucât, pentru a permite introducerea mijloacelor necesare pentru aplicarea noii metode, intrarea sa în vigoare ar trebui amânată cu câteva luni;
întrucât, prin urmare, ar trebui modificat Regulamentul (CEE) nr. 2568/91;
întrucât măsurile prevăzute de prezentul regulament sunt conforme cu avizul Comitetului de gestionare pentru uleiuri și grăsimi,
ADOPTĂ PREZENTUL REGULAMENT:
Articolul 1
Regulamentul (CEE) nr. 2568/91 se modifică după cum urmează:
1.
La articolul 3 alineatul (1) „31 decembrie 1992” se înlocuiește cu „28 februarie 1993”.
2.
Articolul 5 se înlocuiește cu următorul text:
„Articolul 5
Notele suplimentare 2, 3 și 4 la capitolul 15 din Nomenclatura Combinată stabilite în anexa I la Regulamentul (CEE) nr. 2568/87 al Consiliului (7) se înlocuiesc cu textul din anexa XIV la prezentul regulament.
3.
Anexele se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Cu toate acestea, punctul 10 din anexă se aplică de la 1 iulie 1993 pentru uleiul de măsline ambalat de la data respectivă.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 ianuarie 1993.